**Ministru kabineta noteikumu projekta “Noteikumi par minimāli pieļaujamo izglītojamo skaitu un kritērijiem maksimāli pieļaujamā izglītojamo skaita noteikšanai klasē un klašu grupā vidējās izglītības pakāpē pašvaldību, valsts augstskolu un privātajās vispārējās izglītības iestādēs”**

**sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks  | Saistībā ar vispārējās vidējās izglītības satura reformu, noteikts minimāli pieļaujamais izglītojamo skaits klasē un klašu grupā atbilstoši teritoriālajam iedalījumam un ņemot vērā attālumu līdz nākamajai vispārējās izglītības iestādei, kā arī noslēgtos Latvijas Republikas divpusējos vai daudzpusējos starptautiskos līgumus. Maksimāli pieļaujamo izglītojamo skaitu nosaka izglītības iestādes vadītājs, ņemot vērā spēkā esošos normatīvos aktus. Noteikumu projekts stājas spēkā 2018.gada 1.septembrī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projektu Izglītības un zinātnes ministrija (turpmāk – ministrija) ir izstrādājusi, pamatojoties uz Izglītības likuma 14.panta 41. punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības likuma 14.panta 41.punkts paredz deleģējumu Ministru kabinetam noteikt minimāli pieļaujamo izglītojamo skaitu un kritērijus maksimāli pieļaujamā izglītojamo skaita noteikšanai klasē un klašu grupā vidējās izglītības pakāpē pašvaldību, valsts augstskolu un privātajās vispārējās izglītības iestādēs.Savukārt Izglītības likuma 14.panta 42.punkts paredz deleģējumu Ministru kabinetam noteikt kritērijus un kārtību, kādā valsts, tai skaitā ņemot vērā izglītības iestādē iegūtās izglītības kvalitātes rādītājus, piedalās pašvaldību, valsts augstskolu un privāto vispārējās izglītības iestāžu vispārējās izglītības programmu īstenošanā iesaistīto pedagogu darba samaksas finansēšanā, ja izglītojamo skaits attiecīgajā klasē vai klašu grupā vidējās izglītības pakāpē neatbilst Ministru kabineta noteiktajam minimāli pieļaujamam izglītojamo skaitam. Atbilstoši Izglītības likuma pārejas noteikumu 63.punktam minētā likuma 14.panta 41. un 42.punkts stājas spēkā 2018.gada 1.septembrī. Izglītības likuma pārejas noteikumu 60.panta 3.2 daļa nosaka, ka gadījumā, ja izglītojamo skaits attiecīgajā klasē vai klašu grupā neatbilst Ministru kabineta noteiktajam minimāli pieļaujamam izglītojamo skaitam, pedagogu darba samaksa tiek nodrošināta no izglītības iestāžu dibinātāju budžeta un valsts, ievērojot Ministru kabineta noteiktos kritērijus, tai skaitā izglītības iestādē iegūtās izglītības kvalitātes rādītājus, piedalās šo pedagogu darba samaksas finansēšanā. Atbilstoši Izglītības likuma pārejas noteikumu 64.punktā noteiktajam minētā norma stājas spēkā 2020.gada 1.septembrī. Noteikumu projektā noteiktais minimālais skaits nav attiecināms uz klašu atvēršanu, bet gan saistīts ar pedagogu darba samaksas finansēšanu.Attiecībā uz vispārējās izglītības iestādēm Ministru kabinets jau šobrīd ir pilnvarots noteikt kārtību izglītojamo uzņemšanai izglītības iestādē un atskaitīšanai no tās. Šo kārtību nosaka Ministru kabineta 2015. gada 13. oktobra noteikumi Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”. Šo noteikumu 12. un 61. punkts nosaka minimālo izglītojamo skaitu 10. klasē vai kopumā 10. – 12. klasē.Satversmes tiesa 2017. gada 29. jūnijā ir pieņēmusi spriedumu lietā Nr. 2016-23-03 “Par Ministru kabineta 2015. gada 13. oktobra noteikumu Nr. 591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” 12.1.1. un 60. punkta atbilstību Latvijas Republikas Satversmes 1. pantam”, atzīstot minēto noteikumu 12.1.1. un 60. punktu par neatbilstošiem Satversmes 1. pantam un spēkā neesošiem no to pieņemšanas brīža.Savukārt izglītības iestāžu tīkla izveide, kas veicina kvalitatīvas izglītības pieejamību un resursu efektīvu izmantošanu, neapšaubāmi atbilst tiem mērķiem, kurus pēc būtības ietver likumdevēja noteiktais regulējums Izglītības likumā un Vispārējās izglītības likumā.Ministrija ir analizējusi Valsts izglītības informācijas sistēmā pieejamo informāciju par vidējo izglītojamo skaituvidējās izglītības pakāpē pašvaldību, valsts augstskolu un privātajās vispārējās izglītības iestādēs Latvijas administratīvajās teritorijās. Secināts, ka nacionālās nozīmes attīstības centros (republikas pilsētās) vidējās izglītības pakāpes klasēs vidējais klašu piepildījums ir 23,77 izglītojamie. Mazākais klašu piepildījums ir Oskara Kalpaka Liepājas 15.vidusskolā – 10,9 izglītojamie, savukārt lielākais klašu piepildījums ir Daugavpils 13. vidusskolā – 39 izglītojamie.Reģionālās nozīmes attīstības centru pilsētās vidējais klašu piepildījums ir 17,57 izglītojamie. Mazākais klašu piepildījums ir Istras vidusskolā – 7 izglītojamie, savukārt lielākais klašu piepildījums ir Tukuma 2.vidusskolā – 25,33 izglītojamie.Pierīgas pašvaldību novados – Ādaži, Babīte, Carnikava, Garkalne, Ikšķile, Inčukalns, Ķekava, Mārupe, Olaine, Salaspils, Saulkrasti un Stopiņi, – kuru administratīvajā teritorijā skolēnu skaits (vispārizglītojošās dienas skolās, izņemot izglītojamos sociālās aprūpes centros) ir 3,5 skolēni un vairāk uz vienu kvadrātkilometru, vidējais klašu piepildījums ir 19,28 izglītojamie. Mazākais klašu piepildījums ir Baložu vidusskolā – 11,33 izglītojamie, bet lielākais klašu piepildījums ir Ulbrokas vidusskolā – 26,33 izglītojamie.Parējos novados vidējais klašu piepildījums ir 13,43 izglītojamie. Mazākais klašu piepildījums ir Raunas vidusskolā – 5 izglītojamie, lielākais klašu piepildījums ir Sventes vidusskolā – 33,67 izglītojamie. Pētījuma “Optimālā vispārējās izglītības iestāžu tīkla modeļa izveide Latvijā” norādīts, ka rekomendējamais minimālais izglītojamo skaits vidusskolās (10.–12. klase; pārejas periods līdz 2020. gada 1. septembrim): visā Latvijas teritorijā – 150 skolēnu, bet vietās, kur 25 km rādiusā nav citas vidusskolas, 60 izglītojamo. Rekomendējamais minimālais izglītojamo skaits vidusskolās (10.–12. klase; pārejas periods no 2020. gada 1. septembra līdz 2023. gada 1. septembrim): lielpilsētās ar vairāk nekā 50 000 iedzīvotāju – 225 izglītojamie, pārējā Latvijas teritorijā – 150 izglītojamie, bet vietās, kur 25 km rādiusā nav citas vidusskolas, 75 skolēni. Šāds izglītojamo skaits noteikts, lai vidusskolas posmā katrā vecuma grupā būtu iespējams nokomplektēt vismaz divas (lielajās pilsētās – trīs) pilnas (atbilstoši attīstīto valstu praksei 25 izglītojamie klasē ir optimālais skaits) paralēlklases, kam būtu iespējama efektīva izglītības programmu īstenošana. Tas gan nenozīmē, ka ikvienā klasē jābūt tieši 25 izglītojamajiem, bet gan to, ka vidējam izglītojamo skaitam katrā vidusskolas klasē jābūt ne mazākam par 25. Informācijai piebilstams, ka atbilstoši Ministru kabineta 2001. gada 20. marta noteikumiem Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” uz valsts ģimnāzijas statusu var pretendēt izglītības iestāde, kuras 10.–12. klasē mācās ne mazāk par 250 izglītojamiem Rīgā; ne mazāk par 180 izglītojamiem republikas pilsētās, izņemot Rīgu; ne mazāk par 120 izglītojamiem administratīvajās teritorijās, izņemot republikas pilsētas.Ņemot vērā izglītības nozares aktualitātes saistībā ar vispārējās vidējās izglītības satura reformu, tiks radīta kvalitatīva un mūsdienu prasībām atbilstoša mācību vide, piedāvājot izglītojamajiem apgūt īpaši strukturētu mācību priekšmetu un nodarbību kompleksu, kas veidots, lai veicinātu attiecīgu specializāciju vai ievirzi un piedāvātu dažādu moduļu īstenošanas iespējas 10. – 12. klašu grupā.Tādējādi ministrija nosaka kopējo izglītojamo skaitu 10. līdz 12. klasēs ne mazāku kā pieļaujamo izglītojamo skaitu sešās klasēs, proti, paredzot divas paralēlklases, izņemot administratīvās teritorijas, kurās ir mazāk kā 3,5 izglītojamie uz vienu kvadrātkilometru, paredzot vienu klasi, nevis vismaz divas paralēlklases, kā arī paredzot vienu klasi, nevis vismaz divas paralēlklases, izglītības iestādei, ja administratīvajā teritorijā attālums līdz tuvākajai vispārējās izglītības iestādei, kas īsteno vispārējās izglītības programmu vidējā pakāpē, ir 25 kilometri un vairāk. Kopumā paredzētas, nosakot kopējo izglītojamo skaitu klašu grupā vidējās izglītības pakāpē, 10 % skolēnu skaita izmaiņas. Vienlaikus viena paralēlklase ir pieļaujama valsts augstskolas izglītības iestādē - Austrumlatvijas Tehnolioģiju vidusskola, jo izglītības iestāde īsteno tikai vispārējās vidējās izglītības matemātikas, dabaszinību un tehnikas virzienu programmu un izglītojamie tiek sagatavoti Rēzeknes Tehnoloģiju augstskolai.  Izglītības iestādēm, kas, pamatojoties uz Latvijas Republikas divpusēju vai daudzpusēju starptautisku līgumu, īsteno vispārējās vidējās izglītības programmu (Latvijas Starptautiskā skola; Rīgas Starptautiskā skola; Žila Verna Rīgas Franču skola; King’s College, Britu vidusskola Latvijā; Starptautiskā vidusskola “Ekziperī”) noteikumu projektā paredzēto regulējumu piemēro, ievērojot minēto izglītības iestāžu darbības specifiku. Plānojot izglītojamo uzņemšanu vispārējās vidējās izglītības programmā izglītības iestādēs, kas īsteno vispārējās vidējās izglītības programmu uz starptautiska līguma pamata, tiek noteikts **minimāli pieļaujamais izglītojamo skaits** vispārējās izglītības iestādes vidējās izglītības pakāpes klasē – 12 un vidējās izglītības pakāpes klašu grupā – 33 izglītojamie. Mazākais klašu piepildījums ir Habad Ebreju privātajā vidusskolā – 3 izglītojamie, savukārt lielākais klašu piepildījums ir Rēzeknes valsts poļu ģimnāzijā – 28 izglītojamie.**Līdz 2018.gada aprīlim ir noslēgti un spēkā šādi starpvaldību līgumi:** Latvijas Republikas valdības un Amerikas Savienoto Valstu valdības līgums par privātās izglītības iestādes “Latvijas Starptautiskā Skola” darbības nodrošināšanu (noslēgts 12.03.2003.); Latvijas Republikas valdības un Francijas Republikas valdības kultūras, izglītības, tehnikas, zinātnes un tehnoloģijas sadarbības līgums (noslēgts 14.04.1997.); Latvijas Republikas valdības un Polijas Republikas valdības Līgums par sadarbību kultūrā un izglītībā (noslēgts 29.03.2006.); Latvijas Republikas valdības un Ukrainas valdības līgums par sadarbību izglītības, zinātnes, jaunatnes un sporta jomā (noslēgts 29.09.2017.); Latvijas Republikas Valdības un Izraēlas Valsts Valdības nolīgums par sadarbību izglītības, kultūras un zinātnes jomā (noslēgts 27.02.1994.); Līgums starp Latvijas Republikas valdību, Igaunijas Republikas valdību un Lietuvas Republikas valdību par kopējās izglītības telpas izveidi starp Baltijas valstīm vispārējā vidējā un profesionālajā izglītībā (līdz augstākās izglītības pakāpei) (noslēgts 10.07.1998.).Maksimāli pieļaujamo izglītojamo skaitu klasē un klašu grupā nosaka izglītības iestādes vadītājs, kurš faktiski vislabāk ir informēts par izglītības iestādes platību, pieejamajiem resursiem, telpu piemērotību, personāla pieejamību u.c. ar iestādes darbību saistītiem jautājumiem. Maksimālo izglītojamo skaitu klasē un klašu grupā nosaka, ievērojot normatīvajā regulējumā **(**Ministru kabineta 2002.gada 27.decembra noteikumi Nr.610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”) noteikto minimālo platību viena izglītojamā vietai: mācību telpā — 2 m2; ķīmijas un fizikas kabinetā — 2,4 m2; mājturības un tehnoloģiju kabinetā — 4,65 m2; sporta zālē — 8 m2; datorklasē – 3 m2.Līdztekus izglītības iestādes vadītājs ņem vērā pedagoģiskā un atbalsta personāla pieejamību, ievērojot, ka šādā gadījumā maksimālais izglītojamo skaits klasē un klašu grupā nedrīkst pārsniegt izglītojamo skaitu, kas noteikts atbilstoši Ministru kabineta 2002.gada 27.decembra noteikumiem Nr.610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas”**.** |
| 3. | Projekta izstrādē iesaistītās institūcijas un publikas personas kapitālsabiedrības | Ministrija. |
| 4. | Cita informācija | Nav. |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc 2017./2018. mācību gada datiem ir 364 vispārējās vidējās izglītības iestādes, tajā skaitā 333 vidusskolas, 27 vakara (maiņu) vai neklātienes un 4 speciālās izglītības iestādes. 329 izglītības iestādes ir pašvaldību dibinātas un 33 ir privātas izglītības iestādes. Regulējums var ietekmēt 37179 izglītojamos, kas mācās vispārējās izglītības programmās (10.klasē – 12507, 11.klasē – 12367, 12.klasē – 12296), kā arī izglītojamo vecākus.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izdarāmi grozījumi Ministru kabineta 2015.gada 13. oktobra noteikumos Nr.591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi”, svītrojot normas par minimālo skolēnu skaitu klasē un klašu grupā vidējās izglītības pakāpē. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 2018.gada 5.aprīlī noticis ministrijas rīkots seminārs pašvaldību izglītības pārvaldēm un speciālistiem, kurā izglītības pārvalžu pārstāvji un izglītības speciālisti informēti par noteikumu projektu. 2018. gada 20. aprīlī notikušas Latvijas Lielo pilsētu asociācijas un ministrijas sarunas par noteikumu projekta pilnveides iespējām.2018.gada 8.maijā par noteikumu projektu ministrija informēja Saeimas Izglītības, kultūras un zinātnes komisiju. |
| 2. | Sabiedrības līdzdalība projekta izstrādē | Seminārs pašvaldību izglītības pārvaldēm un speciālistiem, sarunas ar Latvijas Lielo pilsētu asociāciju. |
| 3. | Sabiedrības līdzdalības rezultāti | 2018.gada 5.aprīlī noticis ministrijas rīkots seminārs pašvaldību izglītības pārvaldēm un speciālistiem, kurā izglītības pārvalžu pārstāvji un izglītības speciālisti informēti par noteikumu projektu.Izglītības pārvaldes vai speciālisti un Latvijas Lielo pilsētu asociācija nav izteikusi iebildumus vai būtiskus priekšlikumus un atbalsta noteikumu projektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, vispārējās izglītības iestādes, to dibinātāji. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiešā veidā nenosaka jaunu institūciju izveidi vai esošo iestāžu likvidāciju vai reorganizāciju. |
| 3. | Cita informācija | Nav. |

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

01.06.2018.

1920

Arkle 67047944

olita.arkle@izm.gov.lv;

Rudzīte 67047807

ance.rudzite@izm.gov.lv;

Švirksta 67047980

lasma.svirksta@izm.gov.lv.